Raumalla 21.9.2015

Arvoisa tuomiokapituli

Pyydän kunnioittavasti saada täydentää vastinettani alla olevalla pastori Taneli Ala-Oppaan lausunnolla.

Kantelijat ovat päiväämättömässä kantelussaan, joka on otettu vastaan 5.12.2014 Turun arkkihiippakunnan tuomiokapitulissa, kohdassa kolme väittäneet minun halventaneen papin virkaa neljä vuotta sitten. Asia toistetaan tuomiokapitulin välipäätöksessä 5.8.2015 N:o 203, osio A, kohta 3 viimeinen mainita, jossa mainitaan nimeltä kaksi henkilöä: Helena Ritakorpi ja Taneli Ala-Opas.

Helena Ritakorven vastaus asiaan on jo aiemmin toimitettu tuomiokapitulille. Hänen mukaansa asia ei aiheuta jälkipuintia. Sen sijaan Ritakorpi ihmettelee kantelijoiden käyttäytymistä asiassa. Myös Taneli Ala-Oppaan käsitys asiasta on täysin erilainen kuin kantelijoiden. Ala-Opas toteaa sähköpostiviestissään 18.9.2015, että hän ei ole kokenut tilannetta mitenkään negatiivisena eikä se anna mitään aihetta jälkipuheisiin.

Kiistän siis loukanneeni virkaan siunattuja, koska he eivät ole itsekään tilannetta niin kokeneet. Näin ollen en ole myöskään voinut loukata papin virkaa, koska se edellyttäisi jotain konkreettista tekoa, joka olisi tällaisessa tapauksessa koskenut jonkun henkilön loukkaamista virantoimituksessa.

Kantelijoiden syytös osoittaa heidän jälleen kerran paisutelleen asiaa. Mielestäni kantelijoiden uskottavuus kantelussaan on kokonaisuudessaan mennyt heidän harrastamansa jatkuvan ja tarkoitushakuisen valehtelunsa ja paisuttelunsa vuoksi.

Pastori Taneli Ala-Oppaan lausunto on sähköpostiviestinä alla.

Ala-Opas Taneli

pe 18.9.2015 0:32

**Vastaanottaja:**

Sattilaine

Hei,

Kiitos tiedosta ja viestistä! Kuulen nyt tästä asiasta ensimmäistä kertaa. Itselleni ei tuosta ole jäänyt mitään negatiivista kokemusta, eikä mitään aiheita jälkipuheisiin.

Voimia sinulle ja toivottavasti asiat nyt järjestyvät (Fil. 4:6-7),

Taneli

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lähettäjä:** Sattilainen Seppo

**Lähetetty:** 16. syyskuuta 2015 9:57
**Vastaanottaja:** Ala-Opas Taneli
**Aihe:** VS: VL: Rauman konsultaation infotilaisuus ke 9.9.

Hei

Tästä sopasta vielä: Sinutkin on ilmeisesti tietämättäsi sotkettu siihen. Vuonna 2011 työhön siunaamisessasi olen kuulemma siunatessani Sinua hieman kutittanut päätäsi. Kantelijat ovat ottaneet tämänkin kanteluunsa mukaan. Itse en edes muista koko tapausta, mutta kirjoihin ja kansiin se on nyt viety. Ettei tule yllätyksenä jossain vaiheessa.

Potkua opintoihin....

*Ylimäise Isä hualembitto, myättässi tuulei ja kaikim bualist jaksamist Snuull.*

Seppo Sattilainen
Rauman srk:n kirkkoherra,

teologian tohtori

PL 158, 26101 Rauma
plakkarfooni: +358 44 7691 293

rauma.seurakunta.net

sattilainen.tarinoi.fi